Document ID: 31995R2745

ΚΑΝΟΝΙΣΜΟΣ (ΕΚ) αριθ. 2745/95 ΤΗΣ ΕΠΙΤΡΟΠΗΣ της 28ης Νοεμβρίου 1995 για τη διόρθωση των κανονισμών (ΕΚ) αριθ. 2266/95 και (ΕΚ) αριθ. 2267/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2699/93 της Επιτροπής της 30ής Σεπτεμβρίου 1993 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου (1), όπως τροποποιήθηκε τελευταία από τον κανονισμό (ΕΚ) αριθ. 2416/95 (2), και ιδίως το άρθρο 4 παράγραφος 5,
τον κανονισμό (ΕΚ) αριθ. 1559/94 της Επιτροπής της 30ής Ιουνίου 1994 περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Βουλγαρίας και Ρουμανίας, αφετέρου (3), όπως τροποποιήθηκε τελευταία από τον κανονισμό (ΕΚ) αριθ. 2252/95 (4), και ιδίως το άρθρο 4 παράγραφος 5,
Εκτιμώντας:
ότι, στους κανονισμούς (ΕΚ) αριθ. 2266/95 (5) και (ΕΚ) αριθ. 2267/95 (6) της Επιτροπής, έχουν καθοριστεί οι διαθέσιμες ποσότητες προϊόντων στους τομείς του κρέατος πουλερικών και αυγών στο πλαίσιο των καθεστώτων που έχουν προβλεφθεί στις συμφωνίες που έχουν συναφθεί μεταξύ της Κοινότητας, αφενός, και, αφετέρου, αντιστοίχως, μεταξύ της Πολωνίας, της Δημοκρατίας της Ουγγαρίας, της Τσεχικής και Σλοβακικής Δημοκρατίας καθώς και της Ρουμανίας και της Βουλγαρίας 7 ότι έγινε λάθος στον ορισμό της περιόδου για την υποβολή των αιτήσεων των αδειών εισαγωγής καθώς και τις διαθέσιμες ποσότητες σε ορισμένες ομάδες προϊόντων 7 ότι πρέπει να διορθωθούν οι εν λόγω κανονισμοί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο όρος «της περιόδου από 1ης Ιανουαρίου έως 31 Μαρτίου 1966» που αναγράφεται στο άρθρο 1 παράγραφος 2 των κανονισμών (ΕΚ) αριθ. 2266/95 και (ΕΚ) αριθ. 2267/95 αντικαθίσταται από τον όρο «του Δεκεμβρίου 1995».
2. Στο παράρτημα ΙΙ του κανονισμού (ΕΚ) αριθ. 2266/95 τα ποσά των «5 513,50 και 1 750 000» που αναγράφονται όσον αφορά τις ομάδες 4 και 7 αντικαθίστανται, αντιστοίχως, από τα ποσά των «6 812,00 και 2 100,00».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1995.

Labels: 3
15
17
18